Girgenti - Wikipedia

# Girgenti

### Di Wikipedia, l'enciclopedìa lìbbira.

Girgenti
Muttu:
Nomu ufficiali: | Agrigento
Pruvincia: | Girgenti (AG)
Superfici: | 244 km²
Abbitanti: | 52.953
Dinzitati: | 217 ab./km²
Cumuni cunfinanti: | Araguna, Cattolica Eraclea, Favara, Joppolo Giancaxio, Montallegro, Naru, Palma di Montechiaro, Portu Empedocli, Raffadali, Realmonte, Sant'Angelo Muxaro, Siculiana
CAP: | 92100
Prifissu telefònicu: | +0922

Chiesa di San Lorenzu

Girgenti (o Giurgenti) è na pruvincia dâ Sicilia, câ capitali cû stissu nomu, cu na storia longa e prufunnamenti bedda. Oggi, la pruvincia di Girgenti havi 53 cità minuri e l'Isuli Pelagi. Lu nomu ufficiali dû paisi e dâ pruvincia è Agrigento. Lu nomu veni di Agrigentum, chi è lu nomu latinizzatu (d'èbbica rumana) dû nomu urigginali: Akragas (datu dî greci antichi chi la culunizzaru nnô sèculu VI a. C.). L'abbitanti vennu chiamati "Girgintani (o "Giurgintani").

## Storia

Origginalmenti, Girgenti vinni culunizzata di li Greci antichi ca vìnniru di vicinu Gela (chiddi ca vinìssiru origginalmenti di Creta e Roda). Li greci la chiamàvanu Akragas. Di prima, Girgenti vinni truvata di 580 a.C. Era nu paisi abbastanti amàbbili e fértili et era culunizzata cu tantu spiragghiu dâ parti dî greci.

Akragas fu catacugghiuta et abbruciata dî cartagginisi circa nta lu 406 a.C.

Circa nta lu 210 a.C., li rumani, nimici murtali di li cartagginisi, vinceru la citati e la richiamaru Agrigentum. Duranti li pròssimi milli anni, vìnniru li goti, li bizzantini, e ntô nonu sèculu, li saracini. Nta stu sèculu, li saracini si pigghiàvanu na crèscita suciali, pulìtica, e dimugràfica. Sutta sta rignanza àrabba, Girgenti addivintau assai pròspira.

Nta lu 1087 circa, cc'era nàutra guerra pi Girgenti. Li nurmanni, cu tantu maniggiu, vinceru Girgenti dî saracini. Ogni nurmannu era parti dû pòpulu priviligiatu. Li nurmanni si pigghiàvanu li pusizzioni cchiù àuti nnô cuvirnamentu di Girgenti, e puru di tutta la Sicilia.

Lu postu di vìscuvu era risturatu dâ parti dî nurmanni . Pirciò, cattidrali novi et àutri edifizzî vìnniru custruiti. Puru, Girgenti avìa na criscenza ecunumicamenti, vistu ca li rapporti di misteri cu l'Africa dû nordu avìanu puru na criscenza.

Nna l'èbbica siguenti, Girgenti addivintava sciampirru e sciddiava ntô sfacellu assai. Cc'era tanta scinnutta dâ parti dû guvernu girgintanu. La forza di Girgenti addivintava tinuta di picca famigghî aristucràtichi e bisbètichi, nun lu guvernu girgintanu. La forza di Girgenti, supratuttu, diminuiva pirfina era dipinnenti sultantu supra ddi famigghî. Accuminzannu lu 1800, comegghiè, la forza di Girgenti criscìa d'arrè. Girgenti era beata di novu.

## Accamora

La Valli dî Tempî - Lu Tempiu di la Cuncordia - Sèculu V a. C.

Tra li campagni chini cu mènnuli e ciuri, si trova La Valli dî Tempî, la tistimunianza millinaria dâ civilitati greca n Sicilia. Si signìfica lu passatu, lu presenti e lu futuru di Girgenti. Ogni annu cci attratta tanti turisti di tuttu lu munnu.

Oi, Girgenti faci na parti cchiù granni nta l'ecunumìa siciliana e puru ntâ mmàggini dî siciliani. L'architittura è cchiù greca chi romana, e tra l'edifizzî li mènnuli dî campagni sunnu sempri n ciuri. Anzi siddu st'edifizzî sunnu darreri na citati muderna, la vista di La Valli dî Tempî arresta quarchiccosa spiciali.

## Girgintani accanusciuti

- Empedocli, (490-430 a.C.), filòsufu grecu anticu.
- Luiggi Pirandellu, (1867-1936), scritturi e auturi di tiatru, Premiu Nobel pi la littiratura ntô 1934.
- GianBattista Peruzzo (1877-1959), religiusu e viscuvu di girgenti pi venti anni.

| Nta Commons s'attròvanu àutri mmàggini rilativi a Girgenti.

## Vidiri puru

- Cumuni dâ pruvincia di Girgenti

Estrattu di "http://scn.wikipedia.org../../../g/i/r/Girgenti.html"

Catigurìi: Cumuni dâ pruvincia di Girgenti | Sicilia | Storia siciliana

##### Views

- artìculu
- discussioni
- Virsioni currenti

##### Attrova

##### Àutri lingui

- العربية
- Català
- Corsu
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Magyar
- Italiano
- 日本語
- Latina
- Lietuvių
- Nnapulitano
- Nederlands
- ‪Norsk (bokmål)‬
- Polski
- Piemontèis
- Português
- Română
- Русский
- Svenska